**Ministru kabineta noteikumu projekta
„Grozījumi Ministru kabineta 2004. gada 24. augusta noteikumos Nr. 740 „Noteikumi par stipendijām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta „Grozījumi Ministru kabineta 2004. gada 24. augusta noteikumos Nr. 740 „Noteikumi par stipendijām”” (turpmāk – noteikumu projekts) mērķis ir ieviest normatīvo regulējumu jaunajam sociālo stipendiju fondam "Studētgods" studijām Latvijā jauniešiem no daudzbērnu ģimenēm un atbilstoši Augstskolu likuma 52. panta 3.1 daļā noteiktajam deleģējumam noteikt studējošo – stipendiju saņēmēju kategorijas, sociālās stipendijas piešķiršanas nosacījumus, sociālās stipendijas apmēru un tās piešķiršanas kārtību. Noteikumu projekts stāsies spēkā 2021. gada 1. septembrī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz:1. Ministru kabineta 2020. gada 22. septembra sēdes protokollēmuma (prot. Nr. 55 38. §) 6.2. apakšpunktā doto uzdevumu: „Izglītības un zinātnes ministrijai sagatavot un līdz 2021. gada 1. martam iesniegt izskatīšanai Ministru kabinetā informatīvo ziņojumu kopā ar izstrādātiem regulējošo normatīvo aktu projektiem, kuri stājas spēkā 2021. gada 1. septembrī, par valsts atbalstu studijām Latvijas augstskolā jauniešiem no daudzbērnu ģimenēm, izvērtējot studenta sociāli ekonomiskos aspektus, mācību snieguma rādītājus, vecuma slieksni, studiju vietu pieejamību un citus aspektus, atbalstu integrējot kopējā izglītības sistēmā, nepieciešamo finansējumu 2021. gadā nodrošināt no 74. resorā rezervētā finansējuma demogrāfijas pasākumiem”;2. Ministru kabineta 2021. gada 27. maija sēdes protokollēmuma (prot. Nr. 44 34. §) 4. punktā dotā uzdevuma: „Izglītības un zinātnes ministrijai ne vēlāk kā līdz 2021. gada 1. augustam izstrādāt un noteiktā kārtībā iesniegt izskatīšanai Ministru kabinetā grozījumus Ministru kabineta 2004. gada 24. augusta noteikumos Nr. 740 „Noteikumi par stipendijām”, ņemot vērā Augstskolu likuma grozījumus par sociālo stipendiju ieviešanu un nosakot sociālo stipendiju piešķiršanas kritērijus atbilstoši sociālās, demogrāfijas un izglītības politikas mērķiem, tās apmēru un piešķiršanas un administrēšanas kārtību”;3. Augstskolu likuma 52. panta 3.1 daļa;4. Deklarācijas par Artura Krišjāņa Kariņa vadītā Ministru kabineta iecerēto darbību 99. punkts: „Sekmēsim kuplu ģimeņu veidošanos. Turpināsim Trešā bērna politiku, paplašināsim Latvijas Goda ģimenes programmu” un Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai pasākums nr. 99.3.: „Novērst nabadzības un iespēju nevienlīdzības riskus daudzbērnu ģimenēm, kas rodas, pieaugot bērnu skaitam, un atbalstīt bērnu studijas augstskolās”;5. Likuma “Par valsts budžetu 2021. gadam” 53. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Latvijas augstākās izglītības sistēmā faktiski neeksistē atbalsts augstākās izglītības iegūšanai, kas tiktu sniegts pēc sociālām pazīmēm vai citiem kritērijiem, izņemot akadēmiskās sekmes. Šī situācija atšķiras no situācijas citās ES un OECD valstīs, kurās tiek sniegts atbalsts augstākās izglītības iegūšanai gan pēc akadēmiskām sekmēm, gan pēc sociālām pazīmēm. Mērķis šādam atbalstam ir sociālā mobilitāte un vienlīdzīgākas iespējas. Kvalitatīvas augstākās izglītības iegūšana ir solis uz veiksmīgu iekļaušanos darba tirgū un spēju nodrošināt pienācīgu dzīves līmeni sev, savai ģimenei, kā arī iespēja kļūt par produktīvu sabiedrības dalībnieku, kas sniedz ieguldījumu valsts attīstībā. Absolventu monitoringa dati, iegūti no Valsts ieņēmumu dienesta, demonstrē, ka jau pirmajos divos gados pēc absolvēšanas nodokļu maksātāji ar augstāko izglītību pelna vidēji par 30% vairāk nekā vidēji valstī, attiecīgi iemaksā vairāk nodokļu. Noteikumu projekts ievieš jaunu sociālo stipendiju fondu "Studētgods" studijām Latvijā jauniešiem no daudzbērnu ģimenēm un atbilstoši Augstskolu likuma 52. panta 3.1 daļā noteiktajam deleģējumam nosaka studējošo – stipendiju saņēmēju kategorijas, sociālās stipendijas piešķiršanas nosacījumus, kā arī sociālās stipendijas apmēru un tās piešķiršanas kārtību.Saskaņā ar informatīvo ziņojumu „Par valsts atbalstu studijām Latvijas augstskolās studējošiem no daudzbērnu ģimenēm” (Ministru kabineta 2021. gada 27. maija sēdes protokollēmums[[1]](#footnote-2) (prot. Nr. 44 34. §)) (turpmāk – informatīvais ziņojums), ņemot vērā Augstskolu likuma 52. panta 3.1 daļā noteikto, ka studējošajiem līdz 25 gadu vecumam, kuri studē Latvijā pilna laika studijās klātienē pirmā līmeņa profesionālās augstākās izglītības programmā, bakalaura studiju programmā vai profesionālajā studiju programmā, ir tiesības saņemt stipendiju sociālajam atbalstam "Studētgods" (turpmāk – sociālā stipendija "Studētgods"), ja studējošais atbilst Ministru kabineta noteiktajām prasībām, un atbilstoši likumdevēja deleģējumam Ministru kabinetam – noteikt studējošo kategorijas, kurām piešķir sociālo stipendiju "Studētgods", "Studētgods" sociālās stipendijas piešķiršanas nosacījumus, tostarp ņemot vērā studējošā sekmju līmeni un ienākumus, kā arī sociālās stipendijas apmēru un tās piešķiršanas kārtību, Izglītības un zinātnes ministrija ir izstrādājusi atbilstošus grozījumus Ministru kabineta 2004. gada 24. augusta noteikumos Nr. 740 „Noteikumi par stipendijām”, paredzot sekojošu:1. studējošo kategorija, kurai piešķir sociālo stipendiju "Studētgods" – studējošais Fizisko personu reģistrā ir reģistrēts ģimenē, kur vismaz vienam no studējoša vecākiem ir trīs vai vairāk bērni, to skaitā audžuģimenē ievietotie un aizbildnībā esoši bērni un šim studējošā vecākam nav pārtrauktas vai atņemtas bērnu aizgādības tiesības vai ja pašam studējošajam ir trīs vai vairāk bērni, to skaitā audžuģimenē ievietotie un aizbildnībā esoši bērni un studējošajam pašam nav pārtrauktas vai atņemtas bērnu aizgādības tiesības, kā to paredz informatīvajā ziņojumā noteiktais: „studējošais ir no tādās ģimenes, kura atbilst daudzbērnu ģimenes statusam saskaņā ar normatīvo regulējumu un ir saņēmusi Latvijas Goda ģimenes apliecību (izņemot tādu ģimeni, kura ir saņēmusi apliecību, jo aprūpē ir bērns ar invaliditāti vai persona, kura nav sasniegusi 24 gadu vecumu, ja tai ir noteikta I vai II invaliditātes grupa, taču kuras aprūpē nav trīs un vairāk bērni), vai studējošais līdz 25 gadu vecumam (ieskaitot) ir no tādas ģimenes, kura iepriekš kvalificējās daudzbērnu ģimenes statusam, taču ģimene vairs neatbilst dēļ tā, ka viens vai vairāki vecāki bērni, būdami pilngadīgi, vairs nav izglītojamie vai arī pārsniedza 24 gadu vecumu”;2. sociālās stipendijas "Studētgods" piešķiršanas nosacījumus, tostarp ņemot vērā studējošā sekmju līmeni un ienākumus:2.1. ir Latvijas pilsonis vai Latvijas nepilsonis;2.2. studējošā vecākam vai studējošajam pašam nav uzturlīdzekļu parādu (izņemot Latvijas Goda ģimenes apliecības programmas īstenošanas reglamentējošajos normatīvajos aktos paredzēto izņēmumu gadījumā);2.3. neatrodas studiju pārtraukumā;2.4. iepriekš nav ieguvis augstāko izglītību saskaņā ar Valsts izglītības informācijas sistēmā pieejamo informāciju, izņemot, ja studējošais iepriekš ieguva pirmā līmeņa profesionālo augstāko izglītību ārvalstīs vai ieguve to Latvijā un vēlās turpināt studijas nākamajā studiju līmenī; 2.5. iestājoties augstākās izglītības iestādē, centralizēto eksāmenu rezultāti procentuālajā novērtējumā nav zemāki matemātikā par 30% un latviešu valodā par 40%, bet, ja centralizētie eksāmeni nav kārtoti vai kārtots tikai viens centralizētais eksāmens – mācību priekšmetu vidējā atzīme no vidējās izglītības dokumenta nav zemāka par 6,00 ballēm;2.6. studiju laikā augstskolā un koledžā ir sekmīgs, bez akadēmiskajiem parādiem un vidējā svērtā atzīme iepriekšējā semestrī vai iepriekšēja studiju gada (kursa) posmā no visiem semestrī vai studiju gadā (kursā) paredzētajiem studiju kursiem nav zemāka par 6 ballēm; 2.7. studiju laikā nav konstatēti akadēmiskie pārkāpumi, atbilstoši augstskolas un koledžas iekšējos normatīvajos aktos noteiktajam; 2.8. paša ieņēmumi, vērtējot saņemto pieteikumu atbilstību uz 20. februāri - kopējie studējošā ieņēmumi iepriekšējā taksācijas gadā nepārsniedz 12 000 *euro* bruto, bet vērtējot saņemto pieteikumu atbilstību uz 20. septembri – kopējie studējošā ieņēmumi tekošajā gadā nepārsniedz 8 000 *euro* bruto saskaņā ar Valsts ieņēmumu dienesta rīcībā esošo informāciju.Noteikumu projektā iekļauti tikai Latvijas pilsoņi un nepilsoņi, jo sociālās stipendijas "Studētgods" mērķis ir demogrāfiskās situācijas uzlabošana un šī stipendiju veida ieviešana ir daļa no ģimenes pabalsta reformas, līdz ar to mērķa grupa ir Latvijas valsts piederīgie.Prasība par uzturlīdzekļu parādu neesamību ir atrunāta informatīvajā ziņojumā un ir tāda pati, kā Latvijas Goda ģimenes apliecības programmas nosacījums atbilstoši Ministru kabineta 2021. gada 1. jūnija noteikumu Nr. 352 „Latvijas Goda ģimenes apliecības programmas īstenošanas kārtība” 6.3. apakšpunktā noteiktajam.Sociālā stipendija "Studētgods", atbilstoši informatīvajam ziņojumam, ir paredzēta tiem jauniešiem, kuri uzsāks studijas 2021. gada rudens semestrī pamatstudiju līmenī vai atjaunosies studijās 2021. gada rudens semestrī pēc studiju pārtraukuma – koledžas un bakalaura līmeņa programmās pilna laika klātienē, jo tieši pamatstudijas ir pirmais nosacījums veiksmīgam startam darba tirgū, bez kura nav iespējams pretendēt uz augsti kvalificētu darbu. Tālākas darba gaitas ir lielā mērā atkarīgas no paša spējām, savukārt pilna laika klātiene ir tā studiju forma, kurā studijām ir jābūt primārai nodarbei un tā ir vismazāk savienojama ar paša nodarbinātību.Kritērijs par centralizēto eksāmenu izvērtēts un noteikts izejot no statistikas par centralizēto eksāmenu rezultātiem pēdējos gados. Iestājoties augstākās izglītības iestādē, centralizēto eksāmenu rezultātu slieksnis procentuālajā novērtējumā nav zemāks matemātikā par 30% un latviešu valodā par 40% (kas ir zemāk par vidējo procentuālo novērtējumu, ņemot vērā pēdējo 10 gadu tendences dinamikā centralizēto eksāmenu rezultātu vērtējumos, informācija pieejama <https://www.visc.gov.lv/lv/valsts-parbaudes-darbi-statistika>), bet, ja centralizētie eksāmeni nav kārtoti vai kārtots tikai viens centralizētais eksāmens – mācību priekšmetu vidējā atzīme no vidējās izglītības dokumenta nav zemāka par 6,00 ballēm.Izņēmums ir paredzēts studējošajiem, kuri iepriekšējo izglītību ieguva ārvalstīs, jo viennozīmīga un objektīva iepriekš ārzemēs iegūtās izglītības rezultātu pielīdzināšana praktiski nav iespējama, prasītu manuālo apstrādi, kā arī šādu pretendentu skaits ir prognozējams kā nebūtisks un paredzēts regulējums ir diasporai draudzīgs. Kā arī studējošajiem, kuri imatrikulēti studiju programmās vēlākos studiju posmos vai atjaunojoties studijām pēc studiju pārtraukuma vai pēc apmaiņas programmas vai programmas maiņas, kā arī piesakoties stipendijai studiju laikā vai piesakoties pēc stipendijas izmaksas pārtraukuma, piemēro kritēriju par pēdējo iepriekšējo studiju posmu (semestri vai studiju gada (kursa) daļu) Latvijas augstskolā vai koledžā, izņemot studējošos, kuri iepriekšējo izglītību ieguva vai studiju programmas daļu apguva ārvalstīs, kas izskaidrojams ar to, ka VIIS nav datu pār ārvalstīs iegūtām sekmēm.Kritērijs par studējošā paša ieņēmumiem - šīs aspekts tika izvērtēts un atspoguļots informatīvajā ziņojumā 5.2. sadaļā „Ģimenes ienākumu slieksnis” (12. lp.): „pirmkārt, saskaņā ar Labklājības ministrijas apkopoto informāciju, tikai neliela daļa no daudzbērnu ģimenēm pieder pie Latvijas iedzīvotāju daļas ar augstākiem ienākumiem. Taču administratīvais slogs no ienākumu pārbaudes rastos visiem stipendiju pretendentiem, kas nebūtu samērīgi. Otrkārt, tika izvērtēta Vītolu fonda pieredze, kas vairākus gadus administrē mecenātu finansētās stipendijas pēc sociālām pazīmēm. Vītolu fonds neizmanto tādu jēdzienu kā ģimenes vidējie ienākumi uz ģimenes locekli, jo Vītola fonda pieredze liecina, ka šādi matemātiski iegūti dati neatspoguļo patieso situāciju par to, kādā apmērā dažādu ģimenes locekļu ienākumi tiek vai netiek sadalīti starp ģimenes loceklim, kā arī atkārtoti vēršam uzmanību, ka nav iespējams ar samērīgu administratīvo slogu pārbaudīt kopā dzīvošanas faktu. Vītolu fonds izmanto paša studējošā ienākumus kā kritēriju, un sasniedzot pašam noteiktu ienākumu līmeni, stipendiju vairs nemaksā. Tieši tādu pieeju piedāvā arī ministrija – skatīt studējošā paša ienākumus, un stipendija nepienāktos, ja piesakoties uz 20. februāri - kopējie studējošā ieņēmumi iepriekšējā taksācijas gadā nepārsniedz 12 000 *euro* bruto, bet piesakoties uz 20. septembri – studējošā ienākumi no algotā darba tekošajā gadā nepārsniedz 8 000 *euro* bruto.Kritērijs par paša ieņēmumiem un, attiecīgi, regulējums par datu apmaiņu ar Valsts ieņēmumu dienestu (turpmāk – VID) stājas spēkā 2022. gada 1. janvārī. Datu apmaiņa ar VID tiks izveidota, izmantojot Valsts informācijas sistēmu savietotāju (turpmāk VISS) un VID pakalpojumu „Ienākumu serviss”, iegūstot informāciju par stipendiju pretendenta iepriekšējā taksācijas gada un tekošā gada visiem ienākumiem, informācija par kuriem ir VID rīcībā.Turpmāk, studiju laikā ir izvirzāmas prasības, ka studējošais ir sekmīgs (bez akadēmiskajiem parādiem) un vidējā svērtā atzīme iepriekšējā semestrī vai iepriekšēja studiju gada (kursa) posmā no visiem semestrī vai studiju gadā (kursā) paredzētajiem studiju kursiem nav zemāka par 6 ballēm un viņam nav konstatēti akadēmiskie pārkāpumi, atbilstoši augstskolas un koledžas iekšējos normatīvajos aktos noteiktajam. Šo prasību kontrole paredzēta reizi pusgadā (pēc semestra noslēguma vai pa vidu studiju gadā (kursā)). Augstskolu likumā ir noteikts, ka uz sociālo stipendiju var pretendēt studējošais:- līdz 25 gadu vecumam (ieskaitot);- studē Latvijā pilna laika studijās klātienē pirmā līmeņa profesionālās augstākās izglītības programmā, bakalaura studiju programmā vai profesionālajā studiju programmā;kā bija paredzēts arī informatīvajā ziņojumā: „atbalsta programmas īstenošana sākas ar studējošiem, kuri tiks imatrikulēti studijām (pirmo reizi 2021. gada rudenī) pamatstudiju līmenī – koledžas vai bakalaura līmeņa programmā (tas iekļauj pirmā līmeņa profesionālās augstākās izglītības programmas; otrā līmeņa profesionālā augstākā izglītība ar piektā līmeņa profesionālo kvalifikāciju vai profesionālo bakalaura grādu un piektā līmeņa profesionālo kvalifikāciju; akadēmiskās bakalaura studiju programmas);- pilna laika klātienes studējošie;- valsts un citu juridisko un fizisko personu dibināto (Latvijas) augstskolu un koledžu studējošie;- vecuma slieksnis 25 gadi ieskaitot atbilstoši Jaunatnes likumam”.3. Noteikumu projekts paredz, ka sociālo stipendiju "Studētgods" studējošais saņem no izglītības iestādes sociālo stipendiju fonda un augstākās izglītības iestāde izstrādā sociālās stipendijas "Studētgods" nolikumu. Sociālās stipendijas "Studētgods" apmērs ir 160 *euro* mēnesī. Sociālo stipendiju "Studētgods" maksā mācību (studiju) gada ietvaros attiecīgās studiju programmas daļas noteiktajos termiņos, bet ne vairāk kā 10 mēnešus mācību (studiju) gada laikā, to neizmaksā studiju pārtraukuma laikā, bet izmaksā studiju mobilitātes laikā un ka sociālo stipendiju "Studētgods" varēs piešķirt studijām tikai vienā augstskolā vai koledžā un tikai vienā studiju programmā.4. Pieteikties sociālās stipendijas "Studētgods" saņemšanai varēs, izmantojot valsts pārvaldes pakalpojumu portāla www.latvija.lv e-pakalpojumu „Studētgods” un turpmāk visa informācijas apmaiņa notiks iespējami automātiski starp Valsts izglītības informācijas sistēmu un citu iestāžu – Sabiedrības integrācijas fonda, Uzturlīdzekļu garantijas fonda, Valsts ieņēmumu dienesta un Pilsonības un migrācijas lietu pārvaldes informācijas sistēmām, atbilstoši informatīvā ziņojuma 7. sadaļas „Datu apmaiņa” noteiktajam. Ja pieteikuma sagatavošanas un iesniegšanas laikā ir konstatēta neatbilstība prasībām par vecumu, pilsonību un imatrikulāciju, tad tālāk pieteikums apstrādāts netiks un netiks pieņemts, par ko Valsts izglītības informācijas sistēma automātiski informē iesniedzēju.5. Lēmumu par sociālās stipendijas "Studētgods" piešķiršanu vai par atteikumu to piešķirt pieņem augstskolas vai koledžas vadītājs vai viņa pilnvarotā persona, saņemot no Valsts izglītības informācijas sistēmas sarakstu ar tiem šīs augstskolas vai koledžas studējošajiem, kuri pieteicās sociālai stipendijai "Studētgods" un atbilst visiem kritērijiem. Turpmāk augstskolas vai koledžas katru mēnesi un vienu reizi semestrī (pusgadā) saņem Valsts izglītības informācijas sistēmā sarakstu ar tiem šīs augstskolas vai koledžas studējošajiem, kuriem iepriekš bija apstiprināta sociālas stipendijas "Studētgods" izmaksa, ar informāciju par atbilstību vai neatbilstību kritērijiem, tai skaitā par studējošā atbilstību kritērijam par studējošā paša ieņēmumiem un pieņem lēmumu par sociālās stipendijas "Studētgods" izmaksas apturēšanu vai izmaksas izbeigšanu. Noteikumu projekts arī paredz, ka sociālās stipendijas "Studētgods" izmaksu var apturēt, ja studējošais atrodas studiju pārtraukumā un atjauno pēc šo kritēriju atkārtotās pārbaudes.6. Noteikumu projekts paredz, ka Izglītības un zinātnes ministrija, saņemot šo noteikumos minēto informāciju, veic aprēķinus un, pamatojoties uz starp Izglītības un zinātnes ministriju un katru augstskolu un koledžu noslēgto vienošanos pārskaita augstskolai un koledžai finansējumu sociālo stipendiju "Studētgods" izmaksai uz atsevišķu norēķinu kontu.7. Noteikumu projekts paredz, ka sociālo stipendiju "Studētgods" studējošajiem no ģimenēm ar trīs vai vairāk bērniem sāk piešķirt 2021. gada rudens pirmajā semestrī vai studiju gadā (kursā) imatrikulētiem studējošiem un turpmākajos gados sākot stipendiju piešķiršanu attiecīgā gada rudens pirmajā semestrī vai studiju gadā (kursā) imatrikulētiem studējošiem un arī tiem studējošajiem, iri atjaunojās attiecīgajā studiju gadā (kursā) pēc studiju pārtraukuma.Studiju laikā izvirzāmos kritērijus – sekmes studiju laikā un akadēmisko pārkāpumus, paša ienākumus – sāks piemērot no 2022. gada 1. janvāra un tie tiek attiecināti uz stipendijas piešķiršanu nākamajam studiju semestrim vai studiju gadam (kursam), atbilstīgi 2021./2022. mācību gada imatrikulēto kohortas semestru vai studiju gadu (kursu) hronoloģijai, un tāpat katrai jaunajai pirmajā semestrī vai gadā imatrikulēto kohortai. 8. Saskaņā ar sagatavoto noteikumu projektu paredzēts, ka:• Pilsonības un migrācijas lietu pārvalde nodrošina 30.13. apakšpunktā minēto Fizisko personu reģistra ziņu apstrādi un 30.6 2. apakšpunktā minētās pazīmes par studējoša atbilstību vai neatbilstību 30.1 3. apakšpunktā minētajiem kritērijiem nodošanu Valsts izglītības informācijas sistēmai tiešsaistes režīmā no 2023. gada 1. janvāra;• Valsts ieņēmumu dienests sniedz informāciju par personas ieņēmumiem iepriekšējā taksācijas gadā un tekošajā gadā; • Uzturlīdzekļu garantijas fonda administrācija sniedz informāciju par studējošā paša vai viņa vecāka uzturlīdzekļu parādiem;• Sabiedrības integrācijas fonds sniedz informāciju par personu atbilstību Ministru kabineta 2004. gada 24. augusta noteikumu Nr. 740 "Noteikumi par stipendijām" grozījumu projektā iekļautajiem kritērijiem par ģimeni ar noteiktu bērnu skaitu līdz tiešsaistes datu apmaiņas risinājuma ieviešanai ar Pilsonības un migrācijas lietu pārvaldi.No Valsts ieņēmumu dienesta VIIS tiešsaistes režīmā informāciju saņems sākot ar 2022. gada 1. janvāri un no Pilsonības un migrācijas lietu pārvaldes VIIS tiešsaistes režīmā saņems sākot ar 2023. gada 1. janvāri. Datu apmaiņa ar Sabiedrības integrācijas fondu un Uzturlīdzekļu garantiju fonda administrāciju (datu apmaiņa tiks izveidota, izmantojot VISS) tiks uzsākta uzreiz, lai veikt pārbaudes jau ar pirmo pieteikšanās posmu, proti, ar 2021. gada 1. septembri.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija |  Noteikumu projekts paredz e-pakalpojumu pilnveidi.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Studējošie, augstskolas un koledžas, Sabiedrības integrācijas fonds, Pilsonības un migrācijas lietu pārvalde, Uzturlīdzekļu garantiju fonds, Valsts ieņēmumu dienests. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums radīs papildus slogu jauno stipendiju fondu administrējošām pusēm – Izglītības un zinātnes ministrijai, augstskolām un koledžām, citām iesaistītām institūcijām. Lai mazinātu šo slogu, tiek paredzēta iespējami automatizēta datu apmaiņa. Studējošiem nebūs jāuzrāda izziņas, nepieciešamā informācija tiks iegūta no dažādos valsts reģistros pieejamiem datiem. |
| 3. | Administratīvo izmaksu monetārs novērtējums | Neattiecas uz noteikumu projektu. Izglītības un zinātnes ministrija un augstskolas, koledžas administrēs stipendiju fondu esošā finansējuma ietvaros un izveidojot automatizētus datu apmaiņas risinājumus. |
| 4. | Atbilstības izmaksu monetārs novērtējums | Neattiecas uz noteikumu projektu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  1 136 284 |  0 |  3 681 630 |  0 |  6 097 513 | 0 |
| 2.1. valsts pamatbudžets |  0 |  1 136 284 |  0 |  3 681 630 |  0 |  6 097 513 | 0 |
| 2.2. valsts speciālais budžets |  0 |   1 136 284 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  - 1 136 284 |  0 |  -3 681 630 |  0 |  -6 097 513 | 0 |
| 3.1. valsts pamatbudžets |  0 |  - 1 136 284 |  0 |  -3 681 630 |  0 |   -6 097 513 | 0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 | 0  | 0 | 0 |  0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  + 1 136 284 | X | 0 | X | 0 | 0 |
| 5. Precizēta finansiālā ietekme | X | 0 | X | -3 681 630 | X | -6 097 513 | 0 |
| 5.1. valsts pamatbudžets | 0 | -3 681 630 | -6 097 513 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekta īstenošanai paredzēts Finanšu ministrijai no budžeta resora „74. Gadskārtējā valsts budžeta izpildes procesā pārdalāmais finansējums” valsts budžeta programmas 11.00.00 „Demogrāfijas pasākumi” piešķirt Izglītības un zinātnes ministrijai finansējumu 1 136 284 *euro*, lai nodrošinātu stipendiju ieviešanu studijām Latvijas augstskolās pēc akadēmiskiem un sociāliem kritērijiem jauniešiem no daudzbērnu ģimenēm no 2021. gada 1. septembra līdz 31. decembrim. Detalizēts aprēķins informatīvajā ziņojumā.Plānotie budžeta izdevumi 2021. gadā 4 mēnešiem 1 136 284 *euro*, tai skaitā:1. finansējums stipendijām 1 034 880 *euro;*
2. administratīvie izdevumi 8 105 *euro* apmērā 7. punktā minētajai eksperta vakancei;
3. finansējums datu apmaiņas risinājumu izstrādei un ieviešanai līdz 93 299 euro (ministrijas uzturētā VIIS funkcionalitātes paplašināšana atbilstības kritēriju pārbaudei un datu apmaiņai ar citiem reģistriem).

Plānotie budžeta izdevumi 2022. gadam 3,681,630 *euro*, tai skaitā finansējums stipendijām 3 622 080 *euro*, administratīvie izdevumi 24,315 *euro* apmērā 7. punktā minētajai eksperta vakancei un 35 235 *euro* (EKK 5120 "Licences, koncesijas un patenti, preču zīmes un līdzīgas tiesības") PMLP tiešsaistes daru apmaiņas risinājumam ar VIIS.Lai PMLP nodrošinātu 30.13. un apakšpunktos minēto Fizisko personu reģistra ziņu apstrādi un 30.62. apakšpunktā minētās pazīmes par studējošā atbilstību vai neatbilstību 30.13. apakšpunktā minētajiem kritērijiem nodošanu Valsts izglītības informācijas sistēmai tiešsaistes režīmā no 2023.gada 1.janvāra, Pilsonības un migrācijas lietu pārvaldei nepieciešams izstrādāt jaunu Fizisko personu reģistra servisu (asinhrons, masveida datu pieprasīšanai). Šāda servisa izstrādei Pilsonības un migrācijas lietu pārvaldei Iekšlietu ministrijas valsts budžeta apakšprogrammā 11.01.00 “Pilsonības un migrācijas lietu pārvalde” 2022.gadā nepieciešams papildu finansējums 35 235 euro apmērā (apjoms noteikts vadoties pēc iepriekš veiktajiem līdzīgas Fizisko personu reģistra programmatūras izstrādes darbu veikšanai nepieciešamajiem darba un izmaksu apjomiem): 56 cilvēkdienas x 520 euro (1 cilvēkdienas cena) x 21% PVN = 35 235 euro.Plānotie budžeta izdevumi 2023. gadam 6 097 513 *euro*, tai skaitā finansējums stipendijām 6 097 513 *euro*.Plānotie budžeta izdevumi 2024. gadam 8 386 668 *euro*, tai skaitā finansējums stipendijām 8 386 668 *euro*.Plānotie budžeta izdevumi 2025. gadam un turpmāk ik gadu 9 659 570 *euro*, tai skaitā finansējums stipendijām 9 659 570 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Sabiedrības integrācijas fonda viena eksperta amata vieta posmam no 2021. gada 1. septembra līdz 2022. gada 31. decembrim, kamēr tiek izveidota tiešsaistes datu apmaiņa ar Fizisko personu reģistru par to, vai studējošā vecākiem vai vienam vecākam ir trīs vai vairāk bērni vai pašam studējošajam ir trīs vai vairāk bērni. |
| 8. Cita informācija | Jautājums par papildus nepieciešamo finansējumu 2022. gadam un turpmākajiem gadiem izskatāms likumprojekta „Par valsts budžetu 2022. gadam” un likumprojekta „Par vidēja termiņa budžeta ietvaru 2022., 2023. un 2024. gadam” sagatavošanas procesā, saskaņā ar likuma „Par vidējā termiņa budžeta ietvaru 2021., 2022. un 2023. gadam” 25. pantā noteikto. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar noteikumu projektu tiek virzīti grozījumi Ministru kabineta 2019. gada 25. jūnija noteikumos Nr. 276 „Valsts izglītības informācijas sistēmas noteikumi” par datu apmaiņu jauno sociālo stipendiju "Studētgods" saņemšanai automatizētā veidā. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projektā noteiktais tika apspriests un saskaņots informatīvā ziņojuma izstrādes un saskaņošanas laikā. |
| 2. | Sabiedrības līdzdalība projekta izstrādē | Noteikumu projekts 30.06.2021. ievietots Izglītības un zinātnes ministrijas tīmekļvietnē: <https://www.izm.gov.lv/lv/grozijumi-ministru-kabineta-2004-gada-24-augusta-noteikumos-nr-740>*.* |
| 3. | Sabiedrības līdzdalības rezultāti | Saeimas Izglītības, kultūras un zinātnes komisijas Augstākās izglītības, zinātnes un inovāciju apakškomisijas 2021. gada 26. jūnija vēstule Nr. 142.9/5/2-3-13/21: „Saeimas Izglītības, kultūras un zinātnes komisijas Augstākās izglītības, zinātnes un inovāciju apakškomisijas (turpmāk – apakškomisija) vārdā vēlos informēt, ka 2021. gada 25. maija apakškomisijas sēdē tika skatīts jautājums par sociālā atbalsta pieejamību studējošajiem, aktualizējot tēmas par studējošo kreditēšanas sistēmu, stipendiju apmēru un stipendiju fondu studējošajiem no daudzbērnu ģimenēm.Uzklausot Izglītības un zinātnes ministrijas prezentāciju par atbalstu studējošajiem augstākās izglītības iegūšanai, apakškomisija atzinīgi vērtē uzsākto virzību sociālā atbalsta mehānisma izveidei, ieviešot ikmēneša stipendijas studējošajiem no daudzbērnu ģimenēm. Saskaņā ar Izglītības un zinātnes ministrijas sniegto informāciju šobrīd turpinās darbs pie stipendiju saņēmējiem piemērojamo kritēriju izstrādes. Apakškomisijas sēdē atbalstīts viedoklis, ka jaunizveidojamajam stipendiju fondam studējošajiem no daudzbērnu ģimenēm būtu pārskatāmi kritēriji, ko paredzēts piemērot stipendijas saņēmējiem. Aicinām kritēriju sarakstā kā primāros neiekļaut augstu mācību sasniegumu un sekmības kritērijus (piemēram, centralizēto eksāmenu rezultāts vai vidējā atzīme vidējās izglītības dokumentā), tādējādi šajā stipendiju fondā saglabājot fokusu tieši uz sociālā atbalsta sniegšanu. Ņemot vērā, ka sociālie faktori var ietekmēt arī izglītojamo mācību sasniegumus, apakškomisijas ieskatā šī stipendiju fonda ietvaros atbalsta sniegšanā studējošajiem primāri vērtējami tieši studējošā sociālā stāvokļa kritēriji.Vēršam uzmanību, ka apakškomisija ir aicinājusi arī Saeimas Izglītības, kultūras un zinātnes komisiju tās sēdē izskatīt jautājumu par kritērijiem, ko plānots piemērot jaunizveidojamā stipendiju fonda stipendiju saņēmējiem.”Viedokli par noteikumu projektu sniedza privātpersona Ieva Upeniece – atzinums iekļauts izziņā par atzinumos sniegtajiem iebildumiem par noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, augstākās izglītības iestādes, Sabiedrības integrācijas fonds, Pilsonības un migrācijas lietu pārvalde, Uzturlīdzekļu garantiju fonds, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav nepieciešama. Sabiedrības integrācijas fondam 1 papildus darbinieks veiks datu pārbaudi Fizisko personu reģistrā par studējošā ģimenes atbilstību daudzbērnu ģimenes statusam no 2021. gada 1. septembra līdz 2022. gada 31. decembrim, kā to paredz noteikumu projekta 40. punkts. |
| 3. | Cita informācija | Nav. |

Izglītības un zinātnes ministre A. Muižniece

Vīza:

Valsts sekretāra vietniece –

Strukturfondu departamenta direktore

valsts sekretāra pienākumu izpildītāja S. Šmīdlere

Mazure, 67047940

nadezda.mazure@izm.gov.lv

1. <http://tap.mk.gov.lv/lv/mk/tap/?dateFrom=2020-05-26&dateTo=2021-05-26&text=327&org=0&area=0&type=0> [↑](#footnote-ref-2)